**Марко Шќеповиќ** (роден на 23 мај 1991 година) е професионален српски фудбалер кој настапува на позицијата напаѓач. Моментално настапува за екипата од кипарското првенство во составот на Омонија.

Клупска кариера
---------------

### Почетна кариера

Марко Шќеповиќ е роден во Белград. Настапувал во младинскиот погон на ФК Партизан, по престојот во шпанската екипа на КП Мерида и српскиот тим на ФК Рад. Својот прв натпревар како сениор го имал со екипата на ФК Телеоптик, поранешниот фармерски тим. Често постигнувал голови во својата втора сезона како сениор.

### Партизан

Во летото 2010 година Марко Шќеповиќ бил промовиран во првиот тим и го потпишал својот прв професионален договор. Во неговата прва сезона под раководство на тренерот Александар Станојевиќ, настапите во клубот ги делеле со соиграчите од нападот: Ламин Диара, Едуардо Пачеко и Лазар Марковиќ.

Шќеповиќ го постигнал својот прв професионален гол на 4 септември 2010 година, во победата со резултат од 2:0 на домашен терен против екипата на ФК Хајдук Кула. На 29 октомври наредната година, тој го постигнал вториот гол во победата од 3:1 против составот на ФК Смедерево. При постигнувањето на тој гол, со прстот на усните гестикулирал сакајќи да ги „замолчи" некои од навивачите на источната трибина на стадионот на Партизан што континуирано го провоцирале за време на натпреварот. Тој, на 26 ноември постигнал гол во победата на екипата на Партизан од 2:0 во Вечното дерби против составот на Црвена ѕвезда од Белград. На тоa вечно дерби тој бил добитник на наградата *„играч на натпреварот"* кој ја доделувал српскиот весник Спортал.

#### Аферата со трака на раката

На 6 август 2013 година, откако бил назначен за капитен на екипата на Партизан во поразот на домашен терен од Лигата на шампионите на УЕФА со резултат од 0:1 од Лудогорец од Разград (вкупен пораз 1:3), водачот на навивачката група на Гробари по име Милош „Кими" Радисављевиќ скокнал на теренот и му ја извадил капитенската лента од раката на Милош Шќеповиќ. На 7 август, скандалот станал уште поконтроверзен кога се одржувала медиумска прес конференција. Радисављевиќ тврдел за медиумите дека не му ја одзел „агресивно" лентата од раката и дека тој и Шќеповиќ биле вистински „пријатели".

И покрај бизарната медиумска конференција и мирното согласување и прифаќање на изјавата на Радисављевиќ од страна на Шќеповиќ, криминологот Златко Николиќ од српскиот Институт за криминалистичко и социјално истражување изразил сомневање дека прес конференцијата била организирана намерно и дека Шќеповиќ бил понижен, а можеби и му се заканувале само за да ја прифати изјавата на Радисављевиќ за вистинита. И покрај тоа што српското Министерство за внатрешни работи ветило дека ќе го истражи и расветли случајот темелно, Радисављевиќ бил ослободен по 90-минутното испрашување во полиција. За инцидентот Милутин Шошкиќ рекол: „Увезовме хулиганство од Англија, но немаме личност како Маргарет Тачер да го неутрализира истото".

### Олимпијакос

На 2 септември 2013 година, Шќеповиќ потпишал четиригодишен договор со Олимпијакос, за сума од 3,5 милиони евра. На 22 февруари 2014 година, тој го постигнал својот прв хет-трик во кариерата, во победата од 4:0 на гости против ОФИ Крит.

И покрај тоа што постигнаl четири гола за грчкиот тим, Шчеповиќ стартуваl само на седум натпревари во текот на целата кампања, вкупно 650 минути игра.

#### Мајорка (позајмица)

На 20 август 2014 година, Милош Шќеповиќ бил позајмен на шпанската екипа од Сегунда дивизион, Мајорка со договор за една сезона. Како неприкосновен стартер на почетокот на сезоната, тој постигнал голови против екипите на CA Осасуна и ЦД Луго.

#### Терек Грозни (позајмен играч)

На 25 февруари 2015 година, Шќеповиќ му се приклучил на ФК Терек од Грозни како позаjмен до крајот на сезоната 2014–15.

#### Ројал Мускрон - Перуелц (како позајмен играч)

Во месец август 2015 година, Шќеповиќ му се приклучил на Ројал Мускрон-Перуелц како позајмен играч од составот на Олимпијакос.

### Фехервар

На 30 август 2016 година, тој потпишал тригодишен договор со унгарскиот Фехервар.

### Чајкур Ризеспор

На 30 август 2019 година, Милан Шќеповиќ потпишал тригодишен договор со турскиот клуб од Супер лигата, Чајкур Ризеспор.

Репрезентација
--------------

На 12 октомври 2012 година, Шќеповиќ го одиграл својот прв натпревар за српската репрезентација во квалификациите за Светското првенство на ФИФА против селекцијата на Белгија. Шќеповиќ го започнал натпреварот и против репрезентацијата на Хрватска во квалификациите за Светското првенство на ФИФА.

Приватен живот
--------------

Милан Шќеповиќ бил син на поранешниот напаѓач на Партизан, Слаѓан Шќеповиќ, и помлад брат на уште еден професионален фудбалски напаѓач, Стефан Шќеповиќ.

Статистика во кариерата
-----------------------

### Клупска статистика

*Обновено на 25 Јануари 2022*

| Клуб | Сезона | Лигашки натпревари | Национален куп | Континентални натпревари | Останати натпревари | Вкупно |
| --- | --- | --- | --- | --- | --- | --- |
| Лига | Натпревари | Голови | Натпревари | Голови | Натпревари | Голови | Натпревари | Голови | Натпревари | Голови |
| Телеоптик | 2009–10 | Српска прва лига | 26 | 11 | 0 | 0 | — | — | 26 | 11 |
| Партизан | 2010–11 | Српска Суперлига | 19 | 6 | 3 | 4 | 4 | 0 | — | 26 | 10 |
| 2011–12 | 9 | 4 | 2 | 0 | 4 | 1 | — | 15 | 5 |
| 2012–13 | 17 | 6 | 2 | 0 | 4 | 0 | — | 23 | 6 |
| 2013–14 | 0 | 0 | — | 4 | 0 | — | 4 | 0 |
| Вкупно | 45 | 16 | 7 | 4 | 16 | 1 | — | 68 | 21 |
| ФК Олимпијакос | 2013–14 | Супер лига на Грција | 13 | 4 | 4 | 3 | — | — | 17 | 7 |
| Мајорка (како позајмен играч) | 2014–15 | Сегунда дивизија | 15 | 6 | 1 | 0 | — | — | 16 | 6 |
| Терек од Грозни (како позјмен играч) | 2014–15 | Руска премиер лига | 1 | 0 | — | — | — | 1 | 0 |
| Мускрон(како позајмен играч) | 2015–16 | Белгиска Про лига | 24 | 6 | 0 | 0 | — | — | 24 | 6 |
| Фехервар | 2016–17 | Немзети Бајноксаг I | 24 | 13 | 1 | 3 | — | — | 25 | 16 |
| 2017–18 | 26 | 10 | 2 | 0 | 7 | 5 | — | 35 | 17 |
| 2018–19 | 27 | 10 | 8 | 3 | 14 | 1 | — | 49 | 14 |
| 2019–20 | 1 | 0 | — | 4 | 0 | — | 5 | 0 |
| Вкупно | 78 | 33 | 11 | 8 | 25 | 6 | — | 114 | 47 |
| Чајкур Ризеспор | 2019–20 | Супер Лиг | 10 | 0 | 3 | 4 | — | — | 13 | 4 |
| Бурирам Јунајтед | 2020–21 | Тај лига 1 | 9 | 5 | 0 | 0 | — | — | 9 | 5 |
| Омонија | 2020–21 | Кипарска прва дивизија | 16 | 8 | 2 | 0 | — | — | 18 | 8 |
| 2021–22 | 17 | 3 | 1 | 1 | 5 | 0 | 1 | 1 | 24 | 5 |
| Вкупно | 33 | 11 | 3 | 1 | 5 | 0 | 1 | 1 | 42 | 13 |
| Вкупно во кариерата | 253 | 92 | 29 | 20 | 46 | 7 | 1 | 1 | 330 | 120 |
|

### Меѓународна статистика

*Обновено на 18 декември 2013*

|  |
| --- |
| Србија |
| Година | Натпревари | Голови |
| 2012 година | 2 | 0 |
| 2013 година | 3 | 0 |
| Вкупно | 5 | 0 |

Признанија
----------

### Клупски признанија

**Партизан Белград**

* Освоена е Српската Суперлига: 2010–11, 2011–12, 2012–13
* Освоен е Купот на Србија: 2010–11

**Олимпијакос**

* Освоена е Супер лигата на Грција: 2013–14

**Видеотон**

* Освоена е првата лига на Унгарија Немзети Бајноксаг I: 2017–18
* Освоен Маѓар Купот: 2018–19 (Унгарскиот куп)

**Омонија**

* Освоена е Кипарска прва дивизија: 2020–21
* Освоен е Кипарскиот Суперкуп: 2021 година

Наводи
------

1. ↑  „JSL: Partizan probio smederevsku armaturu, sukob Šćepovića sa navijačima" [JSL: Partizan breaks Smederevo's wall, Šćepović has confrontation with fans] (српски). Sportal. 29 October 2011. Архивирано од изворникот на 17 December 2014. Посетено на 3 September 2014.
2. ↑  „Partizan pobedio Zvezdu 2:0!" [Partizan defeated Red Star by 2–0!] (српски). Vecernje Novosti. 26 November 2011. Посетено на 3 September 2014.
3. ↑  „Sportal analiza: Stojković bez greške, Šćepović heroj!" [Sportal analysis: perfect Stojković, Sćepović hero] (српски). Sportal. 26 November 2011. Архивирано од изворникот на 17 December 2014. Посетено на 3 September 2014.
4. ↑  „Police probe fan snatching Partizan captain's armband". *Eurosport*. Reuters. 8 August 2013. Посетено на 3 September 2014.
5. ↑  „Radisavljević: Nisam agresivno skinuo traku, Marko i ja smo drugari, sam je dao" [Radisavljević: I did not take the armband aggressively, Marko and I are friends] (српски). Blic Sport. 7 August 2013. Посетено на 3 September 2014.
6. ↑  „Kimiju preti 60 dana zatvora, danas na informativnom razgovoru u MUP!" [Kimi threatened with 60 days in jail, questioned today by MIA!] (српски). Mozzart Sport. 7 August 2013. Посетено на 3 September 2014.
7. ↑  „Kimi saslušavan sat i po" [Kimi interrogated for one and a half hour] (српски). Mondo. 9 August 2013. Архивирано од изворникот на 2018-08-22. Посетено на 3 September 2014.
8. ↑  M. Metlaš (9 August 2013). „Blic Sport: Šoškić i Golac: Političari se slikaju sa vođama navijača, u sprezi su sa njima" [Šoškić and Golac: Politicians have their pictures taken with the fan leaders, are friends with them] (српски). Blic Sport. Посетено на 3 September 2014.
9. ↑  „Ο Σκέποβιτς στον Ολυμπιακό" [Šćepović in Olympiakos] (грчки). Gazzeta.gr. 1 September 2013. Посетено на 7 December 2014.
10. ↑  „Šćepović posle het-trika: Dočekao sam svojih "pet minuta"" [Šćepović after hat-trick: I was waiting for their "five minutes"] (српски). Sportal. 22 February 2014. Архивирано од изворникот на 17 December 2014. Посетено на 7 December 2014.
11. ↑  „Marko Scepovic jugará en el Mallorca" [Marko Scepovic will play in Mallorca] (шпански). Mallorca's official website. 20 August 2014. Архивирано од изворникот на 22 August 2014. Посетено на 21 August 2014.
12. ↑  „Марко Щепович перешел в Терек". *fc-terek.ru/* (руски). FC Terek Grozny. 25 February 2015. Архивирано од изворникот на 2017-06-03. Посетено на 25 February 2015.
13. ↑  „"Μουσκρόν για Σέποβιτς"". www.redder.gr. Архивирано од изворникот на 12 August 2017. Посетено на 20 July 2015.
14. ↑  „Στη Βίντεοτον ο Στσέποβιτς". www.sport24.gr. Посетено на 30 August 2016.
15. ↑  „MARKO SCEPOVIC ÇAYKUR RİZESPOR'DA". Çaykur Rizespor. Посетено на 30 August 2019.

Надворешни врски
----------------

* Марко Шќеповиќ – Профил на сајтот на УЕФА
* Марко Шќеповиќ на soccerway



1. ↑  Appearance in Cypriot Super Cup